Albania

Albania (albanskt: Republika e Shqipërisë) ella Lýðveldið Albania er eitt lýðveldi í Suðurevropa. Høvuðsstaður er Tirana, og londinum hevur umleið 2,8 millionar íbúgvar. Albania hevur mark við 4 lond: Í norðri hevur Albania mark við Montenegro, í eystri við Kosovo og Makedónia, og í suðri við Grikkaland. Høvuðsmálið er albanskt. Stórur partur av Albania er fjallalendi.

 Søga 

Í øldir stóð landið undir Osmannaríkinum, og tá ið turkar fóru haðan í 1913, var Albania illa fyri á øllum økjum; har vóru hvørki vegir ella jarnbreytir, og ídnaður var eingin. Næstan alla 20. øld hevur Albania verið fasistisk kongsveldi og kommunistisk einaræðisland. Í 1991 vóru fræls val. Albanar stríðast nú við at umskipa búskapin og menna landið. 

Frá 1944 til 1985 stýrdi kommunistiski einaræðisharrin, Enver Hoxha (16. oktober 1908 – 11. apríl 1985), Albania. Meðan hann stýrdi, varð landið fullkomiliga avbyrgt frá hinum londunum í Evropa. Markið til gamla Jugoslavia og Grikkalands varð stongt, og eisini varð alt samband við Italia bannað. Eftir 1960 hevði Albania bara handilssamband við Kina, og allur flutningur skuldi bara fara um teir báðar havnabýirnar Durres og Vlore. Kommunistarnir mentu stálídnaðin, men lótu landbúnaðin liggja á láni og gjørdu annars einki at menna landið.

 Fólkið 

Ættin ella húskið hava nógv at týða í Albania, og bara fá ár eru síðan, at myndugleikarnir eggjaðu hjúnum at eiga mong børn. Frá barnsbeini verða albanar lærdir at verða orðhaldnir, á albanskum "besa". Stendur maður ikki við sítt orð, til dømis í einari handilsavtalu, er tað stór skomm.

 Búskapur 

Albania er ímillum allar fátækastu lond í Evropa. Lítið arbeiði er í Albania, og lønin er lág. Um triðingurin av fólkinum arbeiðir í landbúnaðinum, hin triðingurin arbeiðir í ídnaðinum og tænastuvinnuni. Seinastu árini eru mangir albanar farnir til Grikkalands og Italia at arbeiða.

 Landafrøði 

Meginparturin av landinum er fjallalandi og einans nýtiligt sum geitar- ella seyðabeiti. 

 Landslutir 

  Landslutur Øki Høvuðsstaður  1  Berat Berat, Kuçovë, Skrapar Berat  2  Dibër Bulqizë, Dibër, Mat Peshkopi  3  Durrës Durrës, Krujë Durrës  4  Elbasan Elbasan, Gramsh, Librazhd, Peqin Elbasan  5  Fier Fier, Lushnjë, Mallakastër Fier  6  Gjirokastër Gjirokastër, Përmet, Tepelenë Gjirokastër  7  Korçë Devoll, Kolonjë, Korçë, Pogradec Korçë  8  Kukës Has, Kukës, Tropojë Kukës  9  Lezhë Kurbin, Lezhë, Mirditë Lezhë 10  Shkodër Malësi e Madhe, Pukë, Shkodër Shkodër 11  Tirana Kavajë, Tirana Tirana 12  Vlorë Delvinë, Sarandë, Vlorë Vlorë

 Sí eisini 

 Tirana
 Evropa
 National Tourism Organization Albania's official website for travel & tourism information.

*